stanford-oval/wikipedia huggingface dataset:
צבע כוזב
סוגים של הדמיות צבע > צבע כוזב

בניגוד לתמונה בצבע אמיתי, בתמונה בצבע כוזב משתנה הצבע הטבעי על מנת להקל על זיהוי תכונות שאי אפשר להבחין בהן באופן אחר. לדוגמה, שימוש בתת־אדום קרוב כדי לאתר צמחייה בתמונות לוויין. אמנם ניתן ליצור תמונה בצבע כוזב באמצעות הספקטרום החזותי בלבד (כדי להדגיש הבדלי צבע, לדוגמה), אבל בדרך כלל בתמונות צבע כוזב מקור חלק מהנתונים או כולם הוא קרינה אלקטרומגנטית שמחוץ לאור הנראה (תת־אדום, על־סגול, רנטגן וכו'). בחירה של רצועות ספקטרליות נקבעת לפי התכונות הפיזיקליות של האובייקט הנחקר.
מכיוון שהעין האנושית משתמשת בשלוש רצועות ספקטרליות, שלושתן משולבות בדרך כלל לתוך תמונה בצבע כוזב. לפחות שתי רצועות ספקטרליות נדרשות עבור קידוד צבעי כזב, וניתן לשלב עד שלוש רצועות כדי ליצור תמונה המורכבת משלושה צבעים – RGB. היכולת של העין להבחין בשלושה ערוצים בלבד היא הגורם המגביל את מספר הערוצים שניתן לשלב. לעומת זאת, "צבע" תמונה שנוצר מתוך רצועה ספקטרלית אחת או תמונה שנעשתה מתוך נתונים המורכבים מנתונים שאינם פליטה של קרינה (למשל גובה, טמפרטורה, סוג רקמה) היא אינה תמונת צבע כוזב, אלא תמונת פסאודו צבע.
עבור צבע אמיתי, ממופים ערוצי RGB מן המצלמה לערוצי ה־RGB המקבילים של התמונה. כלומר, מיפוי RGB → RGB. עבור צבע כוזב מערכת יחסים זו משתנה. קידוד הצבעים הפשוט ביותר הוא לצלם תמונת RGB באור הנראה אך למפות אותה אחרת. GBR → RGB. בתמונות לוויין מסורתיות בצבע כוזב של כדור הארץ נעשה שימוש במיפוי "nrg → RGB", כאשר "n" היא הרצועה הספקטרלית הקרובה לתת־אדום (והרצועה הספקטרלית הכחולה אינה בשימוש), מה שגורם לצמחייה להראות אדומה.
צבע כוזב משמש בין היתר בתמונות לוויין וחלל שמצלמים לווייני צילום, טלסקופי חלל או גשושיות. גשושיות מסוימות, כגון רוברים, יכולות לצלם גם תמונות צבע אמיתי מקורב. לווייני מזג אוויר מצלמים תמונות בגווני אפור מהאור הנראה או מהתת־אדום.
סוגים של הדמיות צבע > פסאודו צבע

פסאודו צבע נגזר מתמונה בגווני אפור על ידי מיפוי כל עוצמת־ערך לצבע, על פי טבלה או פונקציה. פסאודו צבע משמש בדרך כלל כאשר ערוץ יחיד של נתונים זמין (למשל טמפרטורה, גובה, הרכב אדמה, סוג רקמה וכן הלאה), בניגוד לצבע כזב המשמש בדרך כלל להצגת שלושה ערוצי נתונים.
דוגמה טיפוסית לשימוש בפסאודו צבע היא תרמוגרפיה (הדמיה תרמית), שבה מצלמות תת־אדום מאופיינות רק ברצועה ספקטרלית אחת ומראות את התמונות בגווני אפור שלהן בפסאודו צבע. דוגמה מוכרת נוספת של פסאודו צבע היא קידוד של גובה באמצעות גוונים היפסומטריים (אנ') במפות סיוע פיזי, שבו ערכים שליליים (מתחת לפני הים) מיוצגים בדרך כלל על ידי גוונים של כחול, ערכים חיוביים על ידי ירוקים וחומים.
פסאודו צבע יכול לעשות כמה פרטים לגלויים יותר, למשל ההבדל הנתפס בחלל בצבע גדול יותר מאשר בין רמות אפור רצופות בלבד. בהתאם לטבלה או לפונקציה שבה נעשה שימוש ובחירת מקורות נתונים, פסאודו צבע עשוי להגדיל את תוכן המידע של התמונה המקורית, לדוגמה הוספת מידע גאוגרפי, שילוב מידע המתקבל מאור תת־אדום או על־סגול או ממקורות אחרים כגון סריקות MRI.
יישום נוסף של פסאודו צבע הוא אחסון התוצאות של התמונה הרחבה. כלומר, לשנות את הצבעים על מנת להקל על הבנת התמונה.
סוגים של הדמיות צבע > חיתוך הצפיפות

חיתוך הצפיפות היא וריאציה של פסאודו צבע. החיתוך מחלק את התמונה למספר רצועות צבעוניות והוא משמש בין היתר בניתוח של תמונות חישה מרחוק. עבור צפיפות חיתוך, טווח רמות גוני אפור מחולק למרווחים, כאשר כל מרווח מוקצה לצבע אחד או יותר, בניגוד לפסאודו צבע, אשר משתמש בסולם צבע רציף. לדוגמה, בתמונה תרמית בגווני אפור ניתן לפצל את ערכי הטמפרטורה בתמונה לרצועות של 2° צלזיוס, וכל רצועה מיוצגת על ידי צבע אחד. כתוצאה מכך הזיהוי של טמפרטורת נקודה אחת בתרמוגרפיה יכולה להיות קל יותר למשתמש, כי ההבדל המובחן בין צבעים בדידים הוא גדול יותר משאר בתמונות עם גוני אפור רציף או פסאודו צבע מתמשך.
סוגים של הדמיות צבע > מפה תיאטרלית־פרופורציונלית

תמונה או מפה שבהם אזורים צבועים בצורה פרופורציונלית לקטגוריה או הערך של אחד או יותר מהמשתנים המיוצגים. המשתנים ממופים לכמה צבעים; כל אזור תורם נקודת נתונים אחת ומקבל צבע אחד מהצבעים שנבחרו. ביסודו של דבר זה צפיפות שחבור להחיל שכבת פסאודו צבע. מפה כזו של אזור גאוגרפי היא צורה קיצונית של צבע כוזב.
צבעי כזב באמנות

אנדי וורהול (1928-1987) הפך לדמות משמעותית מבחינה תרבותית של תנועת האמנות מודרנית על ידי יצירת ציורים בצבעי כזב עם טכניקות הדפסת מסך. חלק מהעבודות הידועות ביותר של וורהול כוללות שכפול של מרילין מונרו, התמונה שלה מבוסס על פריים מהסרט מהסרט "ניאגרה" (1952).
צבעי דיו נבחרו מצעות ניסויים של אסתטיקה ולא דומים לצבעי כזב ביצירת תמונה ממודל באמצעות תוכנת מחשב של הספקטרום האלקטרומגנטי המועסקים בעיבוד תמונה בחישה מרחוק. במשך שנים האמן המשיך עם הדפסות מסך בצבעי כזב לתמונות של מרילין מונרו, כנראה העבודה הזכורה ביותר שלו הייתה "מרלין טורקיז" אשר נרכשה במאי 2007 על ידי אספן פרטי ב־80 מיליון דולר.
ראו גם

הספקטרום האלקטרומגנטי
ייצוג צבע במחשב
עיבוד אותות
הספקטרום הנראה
עיבוד תמונה
לקריאה נוספת

U.S. Department of the Interior, Geological Survey, National Cartograhic Information Center (NCIC), 1981 - Aerial photography
False Color of Authority: Government Hit Men Phillip M. DuseXlibris Corporation, 2006 - Law - 120 pages
הערות שוליים

↑  "NGC 3627 (M66) - NASA Spitzer Space Telescope Collection". www.nasaimages.org. 2005-09-15. Archived from the original on 2011-09-01. Retrieved 2012-09-01.
↑  "Pseudocolor Filter for VirtualDub". Neuron2.net. Archived from the original on 2010-06-11. Retrieved 2012-09-01.
↑  Leonid I. Dimitrov (1995). "Pseudo-colored visualization of EEG-activities on the human cortex using MRI-based volume rendering and Delaunay interpolation". Institute of Information Processing, Austrian Academy of Sciences. Archived from the original on 2011-07-06. Retrieved 2009-03-18.
↑  "Gold Marilyn Monroe". www.MoMa.org. Retrieved 9 June 2014.
↑  Vogel, Carol. "Inside Art". The New York Times. Retrieved 9 June 2014.
צוק בוּרנְס בתוך מכתש אנדיורנס על מאדים. הצבע איננו בדיוק הצבע האמיתי כי כדי ליצור את הצבע האדום בתמונה השתמשו במסנן תת־אדום. התוצאה היא כשל בצבע השמים, אשר נראים בתמונה מעט ירוקים. לרובר אופורטוניטי שצילם את התמונה הזו יש פילטר אדום, אבל הוא בדרך כלל לא בשימוש, עקב הערך המדעי הניכר של תמונות שצולמו באמצעות מסנן תת־אדום ומגבלות העברת הנתונים ממאדים.
אייכאך

| --- | --- |
סמל אייכאךסמל אייכאך

 מדינה:  גרמניה גרמניה
 מדינה:  בוואריה בוואריה
 מחוז:  אייכאך-פרידברג אייכאך-פרידברג
 ראש העיר:  קלאוס הברמן (SPD)
 שטח:  92.84 קמ"ר
 גובה:  448 מטרים
 אוכלוסייה:  ‏
  ‑ בעיירה:  22,222 (31 בדצמבר 2023)
 קואורדינטות:  48°27′00″N 11°08′00″E﻿ / ﻿48.45°N 11.133333333333°E﻿ / 48.45; 11.133333333333 
 http://www.aichach.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאייכאך(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאייכאך(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהאייכאך(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהאייכאך  he tabBackground:;tabBorder:#aaa;defaultTab:0;
 
אייכאך (בגרמנית: Aichach, ‏האזנהקובץ:Aichach.ogg‏Ⓘ‏, בבווארית: Oacha) היא עיירה ובירת המחוז אייכאך-פרידברג שבבוואריה, גרמניה, העיירה ממוקמת צפון-מזרחית לעיר אאוגסבורג. העיירה מונה כ-20 אלף תושבים. העיירה נמצאת בקרבת הכביש המהיר A8, שמחבר בין מינכן ושטוטגרט. בקרבת העיירה עובר נהר בשם פאר (Paar). בשנת 1909 הוקם בעיירה בית כלא לנשים, ובשנת 1967 התאבדה שם פושעת המלחמה הנאצית אילזה קוך, הנודעה בכינויה "המכשפה מבוכנוואלד".
גאוגרפיה

העיירה אייכאך נמצאת בין הערים מינכן, אאוגסבורג ואינגולשטאדט, על ידי נהר בשם פאר (Paar).
גאוגרפיה > חלקי העיירה

העיירה של אייכאך מורכבת מכפרים רבים ועוד חלקי קהילה קטנים:
| 0 | 1 | 2 |
| --- | --- | --- |
|  אדנריד  אוברברנבאך  אוברוויטלסבאך  אוברמאוארבאך  אוברשנייטבאך  אונטרוויטלסבאך  אונטרגריסבאך  אונטרשנייטבאך |  אייך (קפלה)  אייכאך (מרכז העיירה)  אייכאך (תחנת רכבת)  אלגרטהאוזן  אקנאך  גלנבאך  גריסבקרצל  היזלינג |  וולכסהופן  זולצבאך  טירת בלומנטל  ניולהוף (יישוב בודד)  פרושהם (יישוב בודד)  קלינגן |
* הכוונה ביישוב בודד הוא ישוב המכיל מספר בתים ספורים.
בטבלה למטה מובאים נתונים על הכפרים המרכיבים את העיירה אייכאך:
| שם הכפר | שטח בקמ"ר | מספר תושבים (נכון ל-31 בדצמבר 2021 | שנת הצטרפות לעיירה |
| --- | --- | --- | --- |
| אייכאך | 6.61 | 10,626 |  |
| אלגרטהאוזן | 2.40 | 1,028 | 1974 |
| אקנאך | 9.40 | 1,097 | 1978 |
| אדנריד | 2.39 | 246 | 1978 |
| גלנבאך | 8.77 | 518 | 1978 |
| גריסבקרצל | 6.98 | 1,169 | 1978 |
| קלינגן | 12.90 | 1,137 | 1977 |
| אוברברנאך | 7.64 | 1,964 | 1978 |
| אוברמאוארבאך | 8.38 | 597 | 1977 |
| אוברשנייטבאך | 5.13 | 386 | 1972 |
| אוברוויטלסבאך | 4.13 | 394 | 1978 |
| זולצבאך | 2.96 | 509 | 1972 |
| אונטרגריסבאך | 2.43 | 531 | 1970 |
| אונטרשנייטבאך | 3.70 | 484 | 1970 |
| אונטרוויטלסבאך | 4.49 | 788 | 1972 |
| וולכסהופן | 4.59 | 320 | 1972 |
| סך הכל | 92.97 | 21,794 |  |
אקלים

| אקלים באייכאך> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באייכאך> ינואר.2.5.-2.8.40.5 | אקלים באייכאך> פברואר.4.5.-2.8.35.5 | אקלים באייכאך> מרץ.9.1.0.3.50.4 | אקלים באייכאך> אפריל.13.9.3.2.48.6 | אקלים באייכאך> מאי.18.8.7.7.79.8 | אקלים באייכאך> יוני.21.8.11.0.92.9 | אקלים באייכאך> יולי.23.8.12.5.121.0 | אקלים באייכאך> אוגוסט.23.9.12.3.88.4 | אקלים באייכאך> ספטמבר.18.7.8.5.66.5 | אקלים באייכאך> אוקטובר.13.3.5.3.53.7 | אקלים באייכאך> נובמבר.6.7.1.3.54.4 | אקלים באייכאך> דצמבר.2.9.-1.8.55.7 | אקלים באייכאך> שנה.13.4.4.6.787.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: klima - Graphik - Augsburg Deutschland - WeatherOnline, www.weatheronline.de (ממוצע בין השנים 1990–2013)
היסטוריה

העיירה נזכרת לראשונה במחצית השנייה של המאה ה-11. בין השנים 1250 עד 1384 הייתה העיירה מקום מושבו של המסדר הטווטוני, שלאחר מכן עברה לטירה הקרובה בלומנטל, ושם המשיך להתקיים עד שנת 1806. בשנת 1347 העניק לודוויג הרביעי, קיסר האימפריה הרומית הקדושה לעיירה אייכאך את כל הזכויות שיש לעיר מינכן ואת ספר החוקים שלה.
בשנת 1634, במהלך מלחמת שלושים השנים ולאחר מצור ממושך, נשרפה העיירה אייכאך כולה. בשנת 1704 במהלך מלחמת הירושה הספרדית עברו חיילין אנגלים ספרדים והולנדים רבים במקום, והארמון הדוכסי נהרס.
משנת 1796 עברו כוחות צרפתים ואוסטרים רבים דרך העיירה, שסבלה רבות ממעברים של צבאות בה עקב מיקומה האסטרטגי, ובסך הכל בין השנים 1796 עד 1809 היו צריכים תושבי העיירה לארח 18,699 קצינים ו-194,086 חיילים.
עד המאה ה-19 הייתה שייכת העיירה למחוז של מינכן. מחוז אייכאך הוקם בשנת 1862, וברפורמה שנערכה בשנת 1972 הפכה העיירה לחלק ממחוז בשם "מזרח אאוגסבורג" שכלל גם את העיירה פרידברג ועוד כמה יישובים אזוריים. מחוז זה היה שייך למחוז של שוואביה. ובהמשך בשנת 1973 שונה שמו למחוז "אייכאך-פרידברג".
פוליטיקה > שלטון מקומי

מועצת העיירה מורכבת מראש העיירה ומ-30 חברי מועצה. בטבלה למטה מוצגות תוצאות שלושת הבחירות המקומיות האחרונות:
| מפלגה | 2020> אחוזים | 2020> מושבים | 2014> אחוזים | 2014> מושבים | 2008> אחוזים | 2008> מושבים |
| --- | --- | --- | --- | --- | --- | --- |
| המפלגה הנוצרית-סוציאלית בבוואריה (CSU) | 35.3 | 11 | 36.9 | 11 | 39.1 | 12 |
| המפלגה הסוציאל-דמוקרטית של גרמניה (SPD) | 19.7 | 6 | 28.9 | 9 | 29.1 | 9 |
| מפלגת הירוקים | 14.8 | 4 | 6.9 | 2 | 3.5 | 1 |
| המפלגה הדמוקרטית החופשית (FDP) | 2.2 | 1 | 2.3 | 1 | 4.7 | 1 |
| המצביעים החופשיים (גר') (FWG) | 18.1 | 5 | 16.8 | 5 | 18.4 | 6 |
| ברית העתיד של אייכאך (BZA) | 5.7 | 2 | 4.5 | 1 | — | — |
| המצביעים הנוצרים (CWG) | 4.2 | 1 | 3.6 | 1 | 5.2 | 1 |
| סך הכל | 100 | 30 | 100 | 30 | 100 | 30 |
| אחוז ההצבעה | 57.86 | 57.86 | 54.1 | 54.1 | 57.8 | 57.8 |
ראש העירייה הנוכחי הוא קלאוס הברמן (ממפלגת הSPD) שמכהן בתפקיד מאז 1996. בבחירות האחרונות לראשות העירייה של שנת 2020, זכה הברמן ב-63 אחוזים מן הקולות ונכנס לכהונה חמישית.
פוליטיקה > סמל העיירה

בלאזון הסמל: "בכסף, עץ אלון ירוק מושרש עם חמישה עלים ושישה בלוטים זהובים".
פירוש שם העיירה הוא "יישוב ליד יער האלונים".
המקור הכי עתיק של הסמל הוא מחותם משנת 1315, שכלל בתוכו את עץ האלון.
צבעי הסמל נמצאים בשימוש מאז שנת 1560, והסמל קיים בגרסתו הנוכחית מאז שנת 1949.
ערים תאומות

לאייכאך הערים התאומות הבאות:
אוסטריה בריקסלג (Brixlegg), אוסטריה
הונגריה גדלה (Gödöllő), הונגריה
גרמניה שיפרשטדט (Schifferstadt), ריינלנד-פפאלץ, גרמניה
אישים ידועים

וינצנץ מילר (1894-1961), גנרל בוורמאכט במהלך מלחמת העולם השנייה וראש המטה הכללי הראשון של צבא העם הלאומי.
גלריית תמונות

כיכר העיר אייכאך
נוף העיירה ממערב
תחנת הרכבת באייכאך
הערות שוליים

↑  Stadt Aichach, www.freistaat.bayern (בגרמנית)
↑  Daten und Fakten, www.aichach.de (בגרמנית)
↑  STADT AICHACH, www.hdbg.eu (בגרמנית)
↑  Städtepartnerschaften, Aichach (בגרמנית)
| --- | --- |
בקרת זהויות :  GND: 4084820-6  LCCN: n80149722  MusicBrainz: 474f7a34-a63b-4f84-a473-fa674eda5281  NKC: ge760753  VIAF: 127845122   WorldCat (עם VIAF): 127845122 
גידול האוכלוסייה של אייכאך לפי שנה.
סאנס (דמות)

| --- | --- |

 הופעה ראשונה:  אנדרטייל 
 יוצרים:  טובי פוקס 
 מידע
 מקצוע:  לוחם צדק
 כוחות:  טלקינזיס 
 מקום מגורים:  סנודין 
 דמויות קשורות
 משפחה:  פפירוס (אחיו הקטן)
 
סאנס הוא דמות בדיונית שנוצרה על ידי טובי פוקס עבור משחק התפקידים הממוחשב אנדרטייל משנת 2015. בתחילה מופיע כדמות שאינה שחקן ונדמה כידידותי, אך הוא הופך להיות הבוס הסופי דה פקטו אם השחקן בוחר להשלים את ה-"genocide route" (סיום המשחק תוך הריגת כל אויב). שמו מבוסס על הגופן Comic Sans, המשמש לרוב הדיאלוגים שלו במשחק. המבקרים שיבחו את הדמות על הדיאלוג וקרב הבוס שלו, שנחשב לאחד הקשים במשחק. הפופולריות שלו בקרב מעריצים העניקה השראה למספר מודים שנוצרו על ידי משתמשים וסוגים אחרים של פרויקטים.
סאנס מופיע גם במשחק Deltarune מאת אותו יוצר. הדמיון שלו מופיע גם כסקין לדמות Mii Gunner ב-Super Smash Bros. Ultimate.
היסטוריה > באנדרטייל

סאנס הוא שלד הלובש ז'קט כחול, מכנסיים קצרים שחורים עם פסים לבנים ונעלי בית לבנות. לפני אירועי אנדרטייל, הוא עבר להתנחלות בסנודין ממקום לא ידוע עם אחיו פפירוס. פפירוס נשכר כזקיף חניך למשמר המלכותי ואילץ את אחיו לעזור במסעו ללכוד אדם.
סאנס מופיע לראשונה בסנודין, בתחילה מופיע כצללית שמתקרבת לשחקן מאחור לפני שהוא לוחץ את ידו של השחקן, ומפעילה כרית נפיחה. הוא מבהיר שאין לו עניין בללכוד בני אדם, בניגוד לפפירוס, שאותו הוא מתאר כ"צייד בני אדם פנאטי". לאחר שעזר לשחקן להתחבא מפפירוס, סאנס עוקב אחרי אחיו לאורך רוב היער, מעיר על חידותיו ואפילו תורם לפתירת תפזורת, למורת רוחו של פפירוס. ככל שהסיפור מתקדם, סאנס ממשיך לבצע תעלולים כמו ניסיון למכור לשחקן שלג מטוגן במחיר מופקע. בהמשך המשחק, סאנס מזמין את השחקן לאכול במסעדה ביחד. אם יבחרו בכך, סאנס מסביר כיצד התיידד עם אישה, טוריאל, מאחורי הדלת הגדולה בסנודין, שחלקה את אהבתו למשחקי מילים. הוא מגלה שהוא הבטיח לא להרוג אף אדם שמגיע לאנדרגראונד ומצהיר שאם הוא לא היה מבטיח את ההבטחה הזו, השחקן היה "מת במקום שבו [הוא] עומד".
סאנס מופיע עוד פעם באולם השיפוט, שם הוא חושף את המשמעות האמיתית של ערכי "EXP" ו-"LOVE" שהשחקן צבר במהלך המשחק: 'נקודות הוצאה להורג' (Execution Points) ו'רמת אלימות' (Level Of Violence), בהתאמה. הוא שופט את השחקן עד כמה גבוהים ערכי ה-EXP וה-LOVE שלו לפני שנעלם ומאפשר לשחקן להמשיך ולהילחם באסגור. לאחר שהשחקן מביס את אסגור ופלאווי (אם הוא לא נלחם בו בעבר) ועוזב את האנדרגראונד, סאנס מתקשר להם להודיע להם על מה שהתרחש לאחר עזיבתם, תוך דיאלוג שונה בהתאם לפעולות השחקן במשחק. אם השחקן נצמד לתסריט הסוף הטוב, סאנס מופיע לצד הדמויות הראשיות האחרות לאחר שטוריאל עוצרת את אסגור מלהילחם.
אם השחקן יבחר להיצמד לתסריט הסוף הרע, ההתנהגות של סאנס תהיה שונה. לפני קרב הבוס של פפירוס, הוא מאיים על השחקן ב"זמן רע" ("Bad time") אם ימשיך במעשיו. אם השחקן מתעלם מהאזהרה של סאנס וממשיך להרוג כל מפלצת שהוא פוגש, סאנס בסופו של דבר מתעמת איתו באולם השיפוט כדי למנוע מהם להרוס את כל האנדרגראונד, ולשמש כבוס האחרון של המסלול. סאנס מתגלה כבעל יכולות על טבעיות והוא נחשב לעוצמתי ביותר, אך יכול להיהרג על ידי השחקן אחרי שהאחרון מתיש אותו.
היסטוריה > בדלטארון

סאנס מופיע כדמות במשחק דלטארון, שם, בפרק 1, הוא נמצא עומד מחוץ לחנות שלו, גרסה משופצת של מסעדת Grillby's מאנדרטייל. הוא מודיע לשחקן שהוא כבר פגש את טוריאל, ושואל אותם אם הם רוצים לבוא לביתו כדי לבלות עם אחיו.
בפרק 2, השחקן יכול להיכנס לחנות ולגלות שיש לה נראות של חנות נוחות, כשסאנס מופיע כקופאי, שטוען בצחוק שהוא "רק השרת" למרות היותו העובד היחיד של החנות.
היסטוריה > במדיה אחרת

ב-Super Smash Bros. Ultimate תחפושת של סאנס לדמות Mii Gunner הניתנת להפעלה שוחררה כתוכן להורדה ב-4 בספטמבר 2019. סאנס היה גם נושא לעבודות ופרויקטים של מעריצים רבים, והופיע במספר רב של משחקים, יצירות ומודים למשחקי וידאו.
פיתוח

סאנס רשום בקרדיטים כפי שנוצר על ידי טובי פוקס עם "השראה מיוחדת" מג'יי-אן ווידל, מחבר הקומיקס Helvetica, סדרה על שלד בעל שם הנקרא על שם הגופן Helvetica. ציור הקונספט הראשון שלו נעשה על ידי פוקס על מחברת מכללה. [דרוש מקור]
השיר שמתנגן במהלך הקרב שלו, "MEGALOVANIA", הולחן במקור עבור מוד של המשחק EarthBound לכבוד ליל כל הקדושים של 2009 שנוצר על ידי פוקס, שם הוא משמש כמוזיקת בוס אחרונה לגרסה האלטרנטיבית של Dr. Andonuts, אחת הדמויות הראשיות של אותו משחק. "Megalovania" גדל בפופולריות לאחר יציאתו של Undertale, והוליד רמיקסים אינטרנטיים וממים רבים. "Megalovania" הופיע מאז במשחקים כולל Taiko no Tatsujin: Drums 'n' Fun! ו-Super Smash Bros. Ultimate, והיה בשימוש גם על ידי תוכנית היכרויות ספרדית בשם First Dates. השיר הוצג גם בספיישל All Elite Wrestling Halloween, שבו המתאבק קני אומגה לבש תחפושת של סאנס ולווה בשיר במהלך כניסתו.
סאנס הוא אחת הדמויות היחידות במשחק שבדרך כלל אינן משתמשות בגופן ברירת המחדל של המשחק בדיאלוג שלו; במקום זאת, הוא מוצג בדרך כלל באותיות קטנות מהגופן Comic Sans. הוא משתמש בגופן ברירת המחדל רק אם הוא הצהיר על משהו רציני או, במקרים מסוימים, מאיים על השחקן, וגם בכמה מקרים אקראיים במהלך דיבור רגיל. לעיתים קרובות הוא מזווג עם אחיו, פפירוס, שנקרא גם הוא על שם גופן בשם Papyrus.
ביקורת

ההופעה של סאנס באנדרטייל התקבלה בברכה על ידי המבקרים, כאשר דן טאק מ-Game Informer שיבח את קרב הבוס שלו. TheGamer דירג את סאנס כדמות השלישית הטובה ביותר באנדרטייל, והצהיר שהבדיחות שלו היו "בדיוק במקום הנכון". Screen Rant דירג את סאנס כאחד מ-7 קרבות הבוס הקשים ביותר במשחקי וידאו. במהלך השאלות והתשובות של אנדרטייל, סאנס ופפירוס היו הדמויות שקיבלו הכי הרבה שאלות מהמעריצים. סאנס דורג כאחת מדמויות משחקי הווידאו הטובות ביותר של שנות ה-2010 על ידי צוות פוליגון והסופר קולין קמפבל, במיוחד המראה שלו וכיצד "כשהוא מספר בדיחה, המצלמה מתקרבת אליו בזמן שהוא קורץ. זה אף פעם לא נעשה מיושן." צוות IGN דירג את סאנס בתור הבוס הסופי השני הטוב ביותר במשחקי וידאו. מתיו בירד מ-Den of Geek כלל את סאנס במקום השביעי מבין "הדמויות השביעית הכי טובה שאינה שחקן במשחקי וידאו", וקבע כי "קשה לדבר על הדמויות הטובות ביותר של המשחק לאורך זמן מבלי שהשיחה תפנה לסאנס".
סאנס גם התקבל היטב על ידי מעריצי המשחק, בהיותו נושא לעבודות מעריצים רבות. המתאבק המקצועי קני אומגה הביע את אהבתו לאנדרטייל, והתלבש כסאנס לפרק של All Elite Wrestling: Dynamite ב-30 באוקטובר 2019. התוספת שלו ב-Super Smash Bros. Ultimate צברה משוב חיובי מהמעריצים, עם מעריצים שיוצרים ממים ואומנות מעריצים לאחר הוספתו למשחק.
ב-8 בספטמבר 2022, סאנס נבחר כ"סקסי הטאמבלר האולטימטיבי" (המתייחס למונח סלנג מקוון לדמויות בדיוניות שזוכות לעניין רומנטי ו/או מיני מבסיס מעריצים גדול למרות שאינן אטרקטיביות באופן קונבנציונלי) באמצעות טורניר של שלושה ימים.
שדה התעופה עטרות

מסוף הנוסעים, 2023
מגדל מסוף הנוסעים, 2023
מסלול שדה התעופה, 2023
השטח שעליו מתוכננת שכונה לחרדים בין בית חנינא לכפר עקב, על שטחי שדה התעופה וסביבותיו
שדה התעופה עטרות (מכונה גם: שדה התעופה קלנדיה או נמל התעופה ירושלים) היה שדה תעופה, ששכן בצפון ירושלים, ליד אזור התעשייה עטרות, בסמוך לקלנדיה וכפר עקב.
תרשים שדה התעופה עטרות
היסטוריה > הקמת שדה התעופה עטרות

בשנת 1918, לאחר כיבוש ארץ ישראל בידי הצבא הבריטי במלחמת העולם הראשונה, ולאחר שהוחלף השלטון הצבאי בממשל אזרחי, החליטו מוסדות המנדט להקים שדה תעופה באזור ירושלים, לאחר שתושבי תלפיות התנגדו להקמת השדה בסמוך למחנה אלנבי. עד אז עמדו לרשות חיל האוויר המלכותי והמוסדות האזרחיים ברחבי ארץ ישראל שלושה שדות תעופה עיקריים, צבאיים כולם: בעזה, ברמלה ובצמח. לאחר שהשטח נסרק הוחלט להקים שדה תעופה בסמוך לכפר הערבי קלנדיה, על האדמות החקלאיות של מושב העובדים עטרות. היישוב שסבל ממחסור באדמה חקלאית, נאבק בהחלטה באמצעות המוסדות המיישבים הציוניים, שהיו בעלי הקרקע, ובראשם קרן היסוד והכשרת הישוב. המשא-ומתן בין הצדדים התארך, והפקעת הקרקע הייתה כרוכה בעקירת עצי פרי, בהריסת מבנים ובהגבלות נוספות. בעקבות המגעים בין הצדדים הסכימו השלטונות להתחשב ככל האפשר בהצעות של המוסדות היהודיים, שתכליתן הייתה להמתיק את הגזירות. בחודש מאי 1924 הושג הסדר בשאלת שדה התעופה, והפקעת הקרקע גזלה מן המושב אדמה מישורית סמוך לכביש ירושלים–רמאללה. שטח המושב תוחם על ידי מסלול הטיסה ונמנעה ממנו היכולת להתרחב.
היסטוריה > בתקופת המנדט

עם הקמת שדה התעופה הוא לא שימש קווי אוויר סדירים אלא רק טיסות מיוחדות ובודדות, בעיקר של הפקידות הבכירה בארץ ישראל. בתחילתו היה המנחת מסלול עפר לא סלול שנשא את שמו של הכפר הערבי הסמוך "קלנדיה". כביש ירושלים–רמאללה חצה את המסלול, וכאשר מטוס קרב לנחיתה, ירד מחסום שחסם את התנועה בכביש.
ב-8 במרץ 1927 נערך בשדה התעופה טקס הענקת שם לאחד ממטוסי הנוסעים שפעלו באורח סדיר בקו לונדון–הודו דרך ארץ ישראל, והוא כונה "קריית ירושלים". לטקס הגיעו הנציב העליון סר הרברט סמואל, ראשי ההנהלה הציונית, חברי הוועד הלאומי, נציגי עיריית ירושלים, אנשי המועצה המוסלמית העליונה ומוזמנים נוספים.
בעת מאורעות תרפ"ט הוחשו לארץ ישראל תגבורות של חיילים בריטים אשר הוטסו לשדה התעופה עטרות ממצרים.
בשנת 1931 הודיע מושל מחוז ירושלים המנדטורית לחברי המושב כי בדעת הממשלה להפקיע שטח קרקע נוסף. לאחר משא ומתן נחתם הסכם בין המושב לאנשי חיל האוויר הבריטי. בשנת 1938 הקימו הבריטים את חטיבת "נוטרי חיל האוויר המלכותי", נוטרים יהודיים שהיו מגויסים ליחידה הוצבו בשדה התעופה "קלנדיה" וחלקם הצטרפו לאחר מכן ליישוב עטרות.
בימי המרד הערבי, הסתייעו חברי המושב בקרבתו של שדה התעופה וטייסים נהגו לדווח לחברי המושב על תנועות של חברי כנופיות באזור. בחודש אוקטובר 1937 החליטה ממשלת המנדט להרחיב את שדה התעופה שוב, ולהפעיל בו גם טיסות אזרחיות. באותה עת החלה לפעול חברת התעופה העברית הראשונה בארץ ישראל, נתיבי אוויר ארץ ישראל (Palestine Airways) שייסד פנחס רוטנברג. החברה הפעילה קו תעופה סדיר בין לוד וחיפה, וראתה בהרחבת שדה התעופה הזדמנות להקמת קו בין עטרות (ולמעשה ירושלים) לבין חיפה. אולם מלחמת העולם השנייה שפרצה שנתיים לאחר מכן הביאה את הבריטים לאסור על קיום טיסות אזרחיות בשמי הארץ, ומטוסי החברה הוחרמו לטובת המאמץ המלחמתי והחברה פשטה את הרגל.
עם פרוץ מלחמת העצמאות, הושמו היישובים עטרות ונווה יעקב תחת מצור ונותקו מירושלים המערבית. המצב הביטחוני חייב את הבריטים לנוע אל שדה התעופה בשיירות מלוות בכלי רכב משוריינים. שיירות יהודיות נצלו את המצב והצטרפו לשיירות הבריטיות שנסעו לשדה התעופה. לעיתים שיתפו החילים הבריטים פעולה מתוך רצון טוב ולעיתים שולמו דמי שוחד לשוטרים הבריטיים בעד השרות.
שדה התעופה היה נכס אסטרטגי של המנדט הבריטי, וחוליה חשובה בתוכנית פינוי נציגי השלטון הבריטי מירושלים. ביום 14 במאי 1948 הגיע הנציב העליון האחרון בארץ ישראל, סר אלן קנינגהאם מארמון הנציב אל שדה התעופה, עלה על מטוס נוסעים שהביאו לנמל חיפה ומשם עזב את הארץ בדרך הים. מגיני עטרות הגיעו לשדה התעופה שהיה נטוש והשתלטו עליו, אך קיבלו הוראה לפנות את השדה ואת המושב ולחבור למגיני נווה יעקב. טור שריון של הלגיון הערבי מלווה בלוחמים מקומיים החריב את המושב עטרות הנטוש ואת שדה התעופה בדרכו לקרב על נווה יעקב.
היסטוריה > בשלטון ירדן

על פי הסכם שביתת הנשק שנחתם לאחר מלחמת העצמאות בין ירדן וישראל ביום 3 באפריל 1949, נותר שדה התעופה עטרות בשטחה של ממלכת ירדן. הירדנים בנו מחדש את השדה ההרוס והרחיבו את מסלול הטיסה, אגב הרס שרידי המושב הנטוש עטרות ובית הקברות שלו. על מנת להעניק לשדה מעמד מרכזי, הוארך המסלול ונוספו מבני שירותים, תחזוקה, ומגורים לצוות העובדים. לשיא פעילותו הגיע שדה התעופה במחצית שנות ה-60 של המאה ה-20, עת החלה תיירות חוץ מאירופה ומארצות ערב להגיע למזרח ירושלים ולסביבתה. על מנת לתמוך בתיירות המתפתחת הורחב שדה התעופה בשנת 1965 ונפתח לתנועה בין-לאומית. בשנת 1966 נערכו תוכניות להגדיל את שטח השדה על ידי הרחבתו מזרחה, לכיוון הכביש הראשי ירושלים–רמאללה. שנה זו הייתה הפעילה ביותר בתולדות השדה, ועברו דרכו כ-100,000 נוסעים ב-1,040 טיסות. מהשדה יצאו טיסות לרחבי העולם הערבי. חברות תעופה אירופאיות לא נחתו בשדה בתקופה הירדנית בשל המסלול הקצר, ומפני שלא התאפשר בו להמריא ולנחות בשעות החשכה.
היסטוריה > שדה התעופה כיום

בנובמבר 2018 החליטו משרד התחבורה וועדת הכלכלה של הכנסת לגרוע את השדה מהתוספת לחוק רשות שדות התעופה על מנת להחזיר את הקרקעות לרשות מקרקעי ישראל. על צו הגריעה חתם שר התחבורה והבטיחות בדרכים ישראל כ"ץ.
בפברואר 2020, משרד הבינוי והשיכון הגיש לעיריית ירושלים תוכנית להקמת שכונה חדשה בשטח שדה התעופה עטרות. התוכנית מתוכננת סמוך לגדר ההפרדה, בצד הישראלי של הגדר, והיא צפויה לחצוץ בין כפר עקב לבין ירושלים. שטח התוכנית הוא כ-1,243 דונם, והיא כוללת כ-9,000 יחידות דיור, 350 אלף מ"ר של שטחי תעסוקה ו-45 אלף מ"ר של שטחי מסחר, בתי כנסת, מקוואות וישיבות. בנובמבר 2021, עיריית ירושלים אישרה בוועדה לתכנון ובניה את הקמת השכונה.